કોંગ્રેસી નેતાઓ ભૂલી જાય છે કે ભારતની આ ઉદાર, સર્વસમાવેશી, એકાત્મ તેમજ સર્વાંગીણ આધ્યાત્મિક પરંપરાને નકારીને જ પાકિસ્તાનનું નિર્માણ થયું છે. આ શિક્ષા દ્વારા થઈ રહેલા અભારતીયકરણનું તેમજ સામ્યવાદ જેવા અભારતીય વિચારોથી પ્રભાવિત થવાનું પરિણામ છે. ભારત હિન્દુ રહેશે તો પણ પાકિસ્તાન નહીં જ બને. હિન્દુને નકારવાથી તો પાકિસ્તાનનો જન્મ થયો છે. ભારતની એકતા, સ્વાધીનતા, સાર્વભૌમિકતા તેમજ અખંડતામાં ભારતનું અસ્તિત્વ છે તેમજ હિન્દુત્વના નામથી જાણીતી ભારતની અધ્યાત્મ આધારિત સાંસ્કૃતિક તેમજ વૈચારિક વિરાસત એ જ ભારતની અસ્મિતા. આધુનિક તેમજ ઉચ્ચ શિક્ષિત હોવા છતાં (કે પછી એને કારણે) કોંગ્રેસના નેતા પોતાના ક્ષુદ્ર રાજનીતિક સ્વાર્થ માટે ભારતની અસ્મિતાને નકારી રહ્યા છે. આ ઘોર આશ્ર્ચર્યની વાત છે. શું તેઓ એ નથી જાણતા કે અસ્મિતાને નકારવાને પરિણામે ભારતનું અસ્તિત્વ સંકટમાં આવી શકે છે ? ભારતનું વિભાજન આ અસ્મિતાને નકારવાને કારણે જ થયું છે ?